'Žene koje žele obaviti pobačaj nisu pacijentice već klijentice'

Ante Ćorušić ne misli da je ginekološki priziv savjesti na dosupnost abortusa problem. Sinoć je o tome s drugim gostima govorio u HRT-ovoj emisiji Otvoreno

<p>Predsjednik Hrvatskog društva za ginekologiju i opstetriciju i <strong>ravnatelj KBC-a Zagreb Ante Čorušić </strong>smatra da žene koje dolaze obaviti pobačaj prema nisu pacijentice nego klijentice. </p><p>- Namjerni prekid trudnoće ne spada u liječenje. <strong>To nije liječenje, to je medicinska usluga na zahtjev.</strong> Dakle, kad gledamo u tom kontekstu, ta pacijentica, ta gospođa, nije pacijent, nego je klijent, korisnik usluge - kazao je Čorušić u emisiji Otvoreno u kojoj se pričalo o tome utječe li ginekološki priziv savjesti na dostupnost abortusa. Čorušić ne misli da je to problem.</p><p>On tvrdi da se nitko u Hrvatskoj ne treba bojati da će pravo pacijentica na izbor biti ugroženo</p><p>Nije mu jasno zašto se 'digla takva bura' kad je riječ o medicinskim ustanovama u kojima svi ginekolozi imaju priziv savjesti.<br/> - U takvim slučajevima ravnatelj bolnice mora osigurati da se pobačaj obavi u drugoj ustanovi ili pak dovesti ginekologa koji će napraviti pobačaj na zahtjev korisnice. To se dogodilo i bolnica je to organizirala i nikakvih problema te dostupnosti nema. Ne znam zbog čega se digla takva bura jer u Hrvatskoj nema problema u dostupnosti izvođenja pobačaja - objasnio je.</p><p>Ćorušić nije ni za to da se sastavi <strong>registar u kojem će biti upisani svi ginekolozi s prizivom savjesti </strong>jer smatra da to ne bi bilo učinkovito. </p><p>Na kraju emisije zaključio je kako je priziv savjesti sasvim opravdan i u skladu sa zakonom o liječništvu, Ustavom te svim europskim i međunarodnim propisima. </p>